31/08/2021 | Administración LocalMunicipal
Cedeira
Anuncio bases subvención adquisición equipos informáticos

ANUNCIO DA APROBACIÓN DAS BASES DA CONVOCATORIA DE AXUDAS EN MATERIA DE EDUCACIÓN DO CONCELLO DE CEDEIRA, CURSO 2021-2022. Mediante acordo adoptado pola Xunta de Goberno Local o día 24 de agosto de 2021 aprobáronse as seguintes bases: BASES DA CONVOCATORIA DE AXUDAS EN MATERIA DE EDUCACIÓN DO CONCELLO DE CEDEIRA, CURSO 2021-2022. Primeira.–Obxecto da convocatoria O fin desta convocatoria é axudarás familias máis desfavorecidas na adquisición de equipamento informático ou tecnolóxico axeitado para o desenvolvemento das clases escolares. Segunda.–Destinatarios/as e requisitos Para ser beneficiario/a destas axudas é preciso cumprir os seguintes requisitos: · Que o alumno/a para o que se solicite a axuda estea cursando estudos no centro público de Educación Infantil de Primaria do Concello de Cedeira ou estudos de ESO, Bacharelato, Formación Profesional, Universidade. Quedan excluídos da presente convocatoria, os estudos de postgrao. · Estar empadroadas/os no Concello de Cedeira polo menos un dos pais ou titores legais así como os/as alumnos/ as para os que se se solicite a axuda. No caso en que o alumno sexa maior de idade será suficiente con que estea empadroado no Concello o estudante que solicita a axuda. · Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de subvencións de Galicia. · Non dispor dos medios informáticos ou tecnolóxicos axeitados (declaración responsable). Terceira.–Solicitudes e documentación necesaria a) As solicitudes para a concesión destas axudas formalizaranse no impreso normalizado que se inclúe como anexo I e presentaranse no Rexistro Municipal do Concello de Cedeira. b) No caso de que nunha mesma unidade familiar existan varios alumnos ou alumnas que opten a estas axudas deberán presentar unha solicitude individualizada por cada un dos alumnos/as que opten a elas. c) Xunto coa solicitude, no modelo normalizado e debidamente cuberto, presentarase a seguinte documentación: · Fotocopias compulsadas do DNI do solicitante e do alumnado beneficiario. · Certificado de empadroamento colectivo. · Fotocopia da declaración da renda correspondente ao exercicio 2020 de todas as persoas que convivan co/a estudante no domicilio familiar. En caso de non estar obrigada a presentar a declaración do IRPF, copia da notificación, liquidación ou certificado acreditativo do nivel de rendas emitido pola Axencia de Administración Tributaria que corresponda. Nos casos de separación ou divorcio estarase ao previsto na base 6ª para a determinación dos membros da unidade familiar. · Certificado da matrícula ou informe expedido polo centro educativo que acredite a condición de alumno/a. · Declaración responsable de estar ao corrente coas obrigas tributarias e da Seguridade Social, de non estar incursa en ningunha das prohibicións para obter a condición de beneficiaria de subvencións públicas e de non ter débedas co Concello de Cedeira e autorización ao Concello de Cedeira para que realice as comprobacións oportunas durante todo o período que dure o proceso, segundo anexo II. O Concello poderá requirir das persoas solicitantes, en calquera momento, aclaración da documentación presentada e calquera outra necesaria para a valoración da solicitude. · Declaracións responsables según anexos II, III. Cuarta.–Lugar e prazo de presentación das solicitudes A solicitude presentarase no Rexistro Xeral do Concello de Cedeira, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, de 1 de outubro, do procedemento administrativo común das administracións públicas ou na sede electrónica do Concello de Cedeira. O prazo de presentación de solicitudes será de 20 días naturais, contados a partir do seguinte ao da publicación do extracto da convocatoria no Boletín Oficial da Provincia da Coruña a través da Base de Datos Nacional de Subvencións. Quinta.–Contía das axudas O concello adquirirá o equipamento informático ou tecnolóxico necesario por un importe total de 18.000,00 euros con cargo a aplicación orzamentaria 231.480.00 do orzamento de gastos do ano 2021. O Concello de Cedeira entregaralle o material ás persoas solicitantes que reúnan os requisitos previstos nestas bases, segundo a data de presentación no Rexistro Municipal do Concello de Cedeira, ata esgotar o material adquirido polo concello, tendo prioridade: 1. Aquelas persoas cuxa renda per cápita familiar non supere o IPREM do ano 2021 (564,90 euros) 2. Aquelas persoas cuxa renda per cápita familiar sexa igual ao IPREM do ano 2021 3. Aquelas persoas cuxa renda per cápita familiar non supere o dobre do IPREM do ano 2021 (1.129,80 euros) 4. Aquelas persoas cuxa renda per cápita familiar non supere ou sexa igual ao 2,5 do IPREM do ano 2021 (1.412,25 euros). Aquelas persoas cuxa renda per cápita familiar supere o 2,5 do IPREM do ano 2021 quedarán excluídas deste tipo de axudas. En caso de que nunha mesma unidade familiar existan varios alumnos ou alumnas que reúnan os requisitos para ser causantes destas axudas, percibirase por cada un deles o equipamento informático ou tecnolóxico necesario. Sexta.–Valoración das solicitudes Na valoración das solicitudes teranse en conta a renda per cápita familiar e o exercicio fiscal 2020. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade de convivencia ou unidade familiar: · Os pais non separados legalmente e, no seu caso, o titor/a ou persoa encargada da garda e protección do/a menor. · Os/as fillo/as menores de idade, con excepción dos emancipados. · Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. · Igualmente entenderase que forma parte da unidade de convivencia calquera outra persoa, que conviva no mesmo domicilio reflectido no certificado empadroamento. · En caso de separación ou divorcio, non se considerará membro da unidade familiar aquel que non conviva coa persoa solicitante da bolsa de axuda. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine aquela, ou convenio regulador onde conste a custodia do menor. · En caso de familias monoparentais, e para os efectos do cálculo da renda per cápita, ao que se refire o paragrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita anual da unidade de convivencia. Para os efectos, teñen a consideración de ingresos a suma da base impoñible xeral (cadro 392) coa base impoñible do aforro (cadro 405), do imposto sobre a renda das persoas físicas. Para as persoas non obrigadas a declarar, as bases impoñibles a que se fai referencia obteranse como resultado de aplicarlles os datos existentes na Administración os criterios da lexislación do imposto sobre a renda das persoas físicas. Sétima.–Do procedemento de concesión das axudas · Unha vez rematado o prazo de presentación de solicitudes, estas serán valoradas polos servizos municipais conforme cos criterios establecidos na base 6ª. · A Xunta de Goberno, aprobará, con base o indicado informe, a relación provisional do alumnado do termo municipal beneficiario das axudas para a adquisición de material e recursos tecnolóxicos. · A aprobación desta relación provisional publicarase na páxina web do concello, así mesmo notificaráselles persoalmente a aquelas persoas a que se lles denegou a axuda, abríndose un prazo de 10 días, para presentación de reclamacións. No caso daquelas persoas ás que lles fora denegada a axuda o prazo de presentación de reclamacións empezará a contarse dende o día seguinte o da recepción da notificación da resolución. · No caso de que non se presenten reclamacións no período indicado entenderase aprobada definitivamente a relación ata ese momento provisional, en caso contrario os servizos municipais, unha vez examinadas as alegacións presentadas emitirán unha proposta definitiva e de seguido será aprobada por esta Xunta de Goberno Oitava.-Obrigas das persoas beneficiarias A concesión da axuda comporta as seguintes obrigas: · Seguir as directrices que se marcan nas presentes bases. · Cooperar co Concello de Cedeira en cantas actividades de inspección e verificación leven a cabo, para asegurar o correcto destino da axuda. · As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. Novena.-Compatibilidade das axudas As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen os gastos subvencionados, de conformidade co artigo 17.3 da Lei 9/2007, de 13 de xuño, de subvencións de Galicia. Disposición adicional. As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia. ANEXO I SOLICITUDE DE AXUDAS EN MATERIA DE EDUCACIÓN DO CONCELLO DE CEDEIRA, CURSO 2021-2022 DOCUMENTACIÓN ACHEGADA COA SOLICITUDE · Fotocopia do DNI da persoa solicitante · Declaración responsable segundo o anexo II · Declaración responsable segundo o anexo III · Certificado de empadroamento colectivo · Fotocopia da declaración da renda correspondente ao exercicio 2020, dos proxenitores ou titores/as legais, así como dos membros da unidade familiar aos efectos das axudas; ou copia da notificación-liquidación ou certificado acreditativo do nivel de rendas emitido pola Axencia de Administración Tributaria · Certificado da matrícula ou informe expedido polo centro educativo Para os efectos do disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais (LOPD), o/ a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expedinte, para a finalidade para a que se utiliza o tratamento dos seus datos e para a xestión da súa solicitude e darlle cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cedeira, nos termos da normativa vixente. ANEXO II: DECLARACIÓN RESPONSABLE Nome e apelidos, con NIF/pasaporte, pai, nai, titor/a do/a alumno/a Declaro: 1.- Estar ao corrente no cumprimento das obrigas tributarias e fronte á Seguridade Social.2.- Non estar incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, de 17 de novembro, xeral de subvencións e 10 da Lei 9/2007, do 13 de xuño, de Subvencións de Galicia.3.- Estar ao corrente no cumprimento de obrigas por reintegro de subvencións.4.- Non contar cos medios tecnolóxicos necesarios e adecuados para o desenvolvemento das clases AUTORIZO ao Concello de Cedeira para que realice as comprobacións oportunas en relación cos apartados anteriores, durante todo o período que dure o proceso de concesión e pago das axudas para o curso 2021/2022. Para os efectos do disposto na Lei Orgánica 3/2018, de 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cedeira, nos termos da normativa vixente. ANEXO III: DECLARACIÓN RESPONSABLE SOBRE PERCEPCIÓN DE AXUDAS Nome e apelidos, con DNI declaro de forma responsable os seguintes extremos:  NON solicitei e/ou me concederon outras axudas para o mesmo concepto.  Solicitei e/ou me concederon outras axudas para o mesmo concepto. Tipo de axuda Organismo que a concede Contía concedida en euros Para os efectos do disposto na Lei Orgánica 3/2018, de 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos áxestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cedeira, nos termos da normativa vixente. Cedeira, 26 de agosto de 2021 O alcalde, Pablo Diego MoredaGil